overenie interakcií
Dobry den,
Chcela by som sa spytat ci uzivanie liekov fromilid a erdomed mozu mat nejaky vplyv na antikoncepciu Karhla. Pripadne ci ich treba uzivat s nejakym casovym odstupom
Vdaka.Pekny den
Dobrý deň,
ďakujeme za Vašu otázku.
Medzi liekmi Fromilid a KarHla bola pozorovaná klinicky stredne závažná interakcia. Fromilid obsahuje účinnú zložku klaritromycín, ktorý je inhibítor izoenzýmu CYP3A4. Súbežné podávanie inhibítorov CYP3A4 s etinylestradiolom (KarHla) môže zvyšovať expozíciu etinylestradiolu. Pri súbežnom podávaní sa odporúča postupovať s opatrnosťou a monitorovať prípadné nežiaduce účinky. Avšak v prípade, že predpisujúci lekár antibiotík Fromilid bol informovaný o užívanom lieku KarHla, zvážil túto interakciu a prispôsobil nastavenej terapii dávkovanie. Pokiaľ však liek predpisoval lekár, ktorý nemal informácie o ostatných užívaných liekoch, je potrebné upovedomiť lekára o danej skutočnosti.
Pri užívaní antibiotík môže zároveň dôjsť ku potlačeniu (narušeniu) mikroflóry čreva, čoho následkom môže byť zoslabenie účinku perorálnej antikoncepcie a riziku jej zlyhania. Z tohto dôvodu sa odporúča preventívne používať aj inú metódu antikoncepcie (napríklad kondóm) počas liečby, ako aj minimálne 7 dní po skončení užívania antibiotík.
Prajem pekný zvyšok dňa.
S pozdravom
PharmDr. Patrícia Čečková